Niccolò Machiavelli

Niccolò Machiavelli (bixwîne: Nîkolo Makyavêlî, jdb. 3ê gulanê 1469–m. 21ê pûşperê 1527) fîlosof, muzîkvan, helbestvan û şanonivîsekî îtalî bû.

Machiavelli herî zêde bi pirtûka xwe Il Principe (Mîr) tê naskirin, ku yek ji giringtirîn berhema fîlosofiya dewletê ya serdema nû û pendnameyek jibo birêveberên dewletê ye. Berhema wî ya herî giring di warê polîtîk de Discorsi (Raman li ser Polîtîkayê û rêvebirina dewletê) hinekî di siya berhema wî Mîr de maye.

Machiavelli ji aliyê gelek kesan ve hate rexne- û nahletkirin, lê gelek kes jî wî weke yek ji mezintirîn nivîskarê politîk û afirînerê zanistiya politîk (ya siyasî) qebûl dikin. Navê Machiavelli bi bêjeya Machiavellizm ji ber şaşnaskirin anjî tênegihiştina berhemên wî îro di gelek waran de û bi taybetî di warê polîtikayê û aboriyê de weke hevwateya (sînonîma) xerabî û bêehlaqiyê tê dîtin. Li gor vê şîroveyê kesekî ku bi awayê machiavelli tevbigerê, tenê li gor berjewendiyên xwe, bi hemû aletên xapandin û derewan û dûr ji ehlaq û zagonên dînî ji bo armancên xwe dixebitê.

 Berhem 
Giringtirîn berhemê Machiavelli:

 Il Principe (Mîr)
 Discorsi (Raman li ser Polîtîkayê û rêvebirina dewletê)

Berhemên din:

 Girêdanên derve 

Kategorî:Felsefeya siyasetê
Kategorî:Fîlozof
Kategorî:Fîlozofên îtalî
Kategorî:Helbestvan
Kategorî:Îtalî
Kategorî:Jidayikbûn 1469
Kategorî:Mêr
Kategorî:Mirin 1527

Kategorî:Siyasetmedar
Kategorî:Şanonivîsên îtalî